Lucasfilm

**Lucasfilm Ltd. LLC** on yhdysvaltalainen Disneyn alaisuudessa toimiva tuotantoyhtiö, jonka on perustanut George Lucas vuonna 1971. Sen päämaja sijaitsee San Franciscossa Kaliforniassa.

Konserni julkaisi alussa tietokonepelejä Lucasfilm Games-nimellä, kunnes kyseinen osasto irroitettiin omaksi tytäryhtiöksi nimeltä LucasArts. Sittemmin yrityksen tunnetuimpia tuotantoja ovat olleet *[[Tähtien sota]]* -elokuvat, mutta se on tuottanut myös muita suosittuja elokuvia, kuten *[[Indiana Jones]]it* ja *[[Svengijengi ’62|Svengijengi ’62:n]]*. Yhteistyössä The Walt Disney Companyn kanssa yritys on tehnyt *Tähtien sota*- ja Indiana Jones -aiheisia laitteita ja nähtävyyksiä Disneyn huvipuistoihin.

## Historia

George Lucas perusti Lucasfilmin vuonna 1971. Vuonna 1977 yritysmuodoksi vaihtui Lucasfilm Ltd.

Vuonna 1986 Lucasfilm myi tietotekniikkaan keskittyneen osastonsa, josta muodostui Pixar. Pixar on tunnettu Lucasfilmin Computer Graphics Research Groupissa alkunsa saaneesta RenderMan-ohjelmistosta.

Vuonna 1989 tietokonepeleihin keskittynyt osasto irroitettiin omaksi tytäryhtiöksi nimeltä LucasArts Entertainment Company.

Vuonna 2005 Lucasfilmin markkinointi-, verkkotoiminta- ja lisenssointiyksiköt muuttivat San Franciscon Presidiossa sijaitsevaan Letterman Digital Arts Centeriin Industrial Light & Magicin viereen. 

Lucas ilmoitti tammikuussa 2012 vetäytyvänsä massiivisten suurten budjettien elokuvien teosta ja keskittyvänsä pienempiin projekteihin. Saman vuoden kesäkuussa Kathleen Kennedy nimettiin yrityksen toiseksi puheenjohtajaksi, kunnes vuoden jälkeen hän jäi ainoaksi puheenjohtajaksi Lucasin väistyttyä sivuun. Loppuvuoden syyskuussa kaksi vuosikymmentä operatiivisena johtajana toiminut Micheline Chau jäi eläkkeelle, ja hänen työnsä siirtyi Kennedyn vastuulle.

Joulukuussa 2012 The Walt Disney Company ilmoitti ostaneensa Lucasfilmin 4,06 miljardilla Yhdysvaltain dollarilla ja tuottavansa uusia *Tähtien sota* -elokuvia.

Huhtikuussa 2013 LucasArtsin osasto suljettiin ja suurin osa henkilöstöstä irtisanottiin. Samalla haudattiin suunnitteilla oleva *Star Wars* -peli.

Marraskuussa 2023, Dave Filoni paljasti olleensa yllennetty Lucasilmin luovaksi johtajaksi, jotta voisi olla suorasti mukana suunnittelemassa *Tähtien sodan* elokuvien ja muiden medioiden tulevaisuutta. 15. tammikuuta 2026, Kathleen Kennedy ilmoitti vetäytyvänsä Lucasfilmin johdosta. Samalla Filoni nimitettiin uudeksi presidentiksi, ja Lynwen Brennan toiseksi presidentiksi.

## Tytäryhtiöt
Lucasfilmin tytäryhtiöitä ovat Industrial Light & Magic, Skywalker Sound, LucasArts, Lucasfilm Animation, Lucas Licensing, Lucas Online ja Lucasfilm Story Group. Lopetettuja osastoja ovat Kerner Optical ja THX.

Lucasfilmillä oli myös Droid Works -yhtiö, joka kehitti EditDroid-videoeditointijärjestelmän. EditDroid oli tietokoneistettu analoginen epälineaarinen editointijärjestelmä, jota ei myyty kaupallisesti. Droid Works suljettiin vuonna 1987, jonka jälkeen EditDroid kehitettiin uusiksi ja ohjelmisto myytiin vuonna 1993 Avidille.

## Tuotantoja
**[[Svengijengi ’62]]* (yhteistyössä Universalin kanssa, 1973)
**[[Tähtien sota (alkuperäinen elokuva)|Tähtien sota]]* (20th Century Foxin kanssa, 1977)
**[[Juhlat ovat ohi]]* (Universalin kanssa, 1979)
**[[Imperiumin vastaisku]]* (20th Century Foxin kanssa, 1980)
**[[Kadonneen aarteen metsästäjät]]* (Paramountin kanssa, 1981)
**[[Jedin paluu]]* (20th Century Foxin kanssa, 1983)
**[[Twice Upon a Time]]* (Warner Bros.:in kanssa, 1983)
**[[Indiana Jones ja tuomion temppeli]]* (Paramountin kanssa, 1984)
**[[Latino (elokuva)|Latino]]* (Cinecomin kanssa, 1985)
**[[Mishima – elämän neljä lukua]]* (Warner Bros.:in kanssa, 1985)
**[[Labyrintti (vuoden 1986 elokuva)|Labyrintti]]* (TriStarin kanssa, 1986)
**[[Howard – uuden ajan sankari]]* (Universalin kanssa, 1986)
**[[Willow – suuri seikkailu]]* (MGM:n kanssa, 1988)
**[[Tucker – mies ja unelma]]* (Paramountin kanssa, 1988)
**[[Maa aikojen alussa]]* (Universalin ja Amblinin kanssa, 1988) 
**[[Indiana Jones ja viimeinen ristiretki]]* (Paramountin kanssa, 1989)
**[[Radioland Murders]]* (Universalin kanssa, 1994)
**[[Star Wars: Episodi I – Pimeä uhka]]* (20th Century Foxin kanssa, 1999)
**[[Star Wars: Episodi II – Kloonien hyökkäys]]* (20th Century Foxin kanssa, 2002)
**[[Star Wars: Episodi III – Sithin kosto]]* (20th Century Foxin kanssa, 2005)
**[[Indiana Jones ja kristallikallon valtakunta]]* (Paramountin kanssa, 2008)
**[[Star Wars: The Clone Wars (elokuva)|Star Wars: The Clone Wars]]* (Warner Bros.:in kanssa, 2008)
**[[Red Tails]]* (Paramountin kanssa, 2012)
**[[Star Wars: The Force Awakens]]* (Disneyn kanssa, 2015)
**[[Rogue One: A Star Wars Story]]* (Disneyn kanssa, 2016)
**[[Star Wars: The Last Jedi]]* (Disneyn kanssa, 2017)
*** (Disneyn kanssa, 2018)
**[[Star Wars: The Rise of Skywalker]]* (Disneyn kanssa, 2019)
**[[Indiana Jones and the Dial of Destiny]]* (Disneyn kanssa, 2023)
**[[The Mandalorian and Grogu]]* (Disneyn kanssa, 2026)
**[[Star Wars: Starfighter (elokuva)|Star Wars: Starfighter]]* (Disneyn kanssa, 2027)

## Lähteet

## Aiheesta muualla
* Lucasfilm.com
*